
                           GRAD ZAGREB

GRADSKA ČETVRT TREŠNJEVKA – SJEVER

                Vijeće Mjesnog odbora Rudeš
Klasa: 024-08/23-003/1132
Urbroj: 251-13-11-16/006-23-3
Zagreb, 5. lipanj 2023.
Z A P I S N I K

s 26. sjednice Vijeća Mjesnog odbora  Rudeš, održane 5. lipnja 2023. godine, s početkom u 19.30 sati u prostorijama Mjesnog odbora Rudeš, Rudeška ulica 71.
Nazočni članovi Mjesnog odbora: Andro Krpan, Tea Cerčić, Dario Oršić, Ivan Grubišić, Mislav Pervan, Krešimir Medved, Dragica Bilić, Lovro Belina.
Nenazočni članovi Mjesnog odbora: Željko Smode.
Predsjednik Vijeća Mjesnog odbora utvrđuje da je na sjednici prisutno 8 članova od ukupno 9 članova Vijeća, te da Vijeće može pravovaljano raspravljati i odlučivati.

Predsjednik Vijeća daje zapisnik sa 25. sjednice na verifikaciju, otvara raspravu, zaključuje raspravu.
Vijeće prihvaća Zapisnik sa 25. sjednice  JEDNOGLASNO.
Predsjednik Vijeća  predlaže dopunu dnevnog reda sa točkom: 

- Prijedlog zaključka o postavljanju prometnog znaka zabrane parkinga na istočnoj strani Ulice II Rudeški ogranak, te prijedlog dopune daje na glasovanje.
Prijedlog dopune prihvaćen JEDNOGLASNO.
Predsjednik predlaže
D n e v n i   r e d
1. Prijedlog zaključka o postavljanju prometnog znaka zabrane parkinga na istočnoj strani Ulice II Rudeški ogranak.
2. Prijedlog zaključka o postavljanju kamere na križanju Jablanske ulice, Anine ulice i Rudeške ceste i optimizacija rada semaforskih uređaja

3. Prijedlog zaključka o postavljanju ogledala u Rudeškom ogranku II kod kućnog broja 1 i 49
4. Prijedlog zaključka o inicijativi izmjena UPU – a  Rudeš
5. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka o postavljanju prometnog znaka zabrane parkinga na istočnoj strani Ulice II Rudeški ogranak
Predsjednik otvara raspravu u kojoj sudjeluju svi članovi Vijeća. Predsjednik zaključuje raspravu.. 
Vijeće Mjesnog odbora   JEDNOGLASNO donosi

Z A K LJ U Č A K
1. Vijeće Mjesnog odbora Rudeš predlaže postavljanje znaka zabrane parkinga na istočnoj strani Ulice II Rudeški ogranak.

2. Ovaj se zaključak dostavlja Vijeću Gradske četvrti Trešnjevka – sjever.  

Ad 2. Prijedlog zaključka o postavljanju kamere na križanju Jablanske ulice, Anine ulice i Rudeške ceste i optimizacija rada semaforskih uređaja

Predsjednik otvara raspravu u kojoj sudjeluju svi članovi Vijeća., zatvara raspravu.

Vijeće Mjesnog odbora  Rudeš  JEDNOGLASNO donosi  
Z A K LJ U Č AK
1. Vijeće Mjesnog odbora Rudeš predlaže postavljanje kamera na:

· križanju Jablanske ulice, Anine ulice i Rudeške ceste i optimizaciju rada semaforskih uređaja

· križanju Jablanske ulice, Zagrebačke ceste i Ulice Oranice. 

2. Ovaj se zaključak dostavlja Vijeću Gradske četvrti Trešnjevka – sjever.  

Ad 3. Prijedlog zaključka o postavljanju ogledala u Rudeškom ogranku II kod kućnog broja 1 i 49
Predsjednik otvara raspravu u kojoj sudjeluju svi članovi Vijeća., zatvara raspravu.

Vijeće Mjesnog odbora  Rudeš  JEDNOGLASNO donosi  

Z A K LJ U Č AK

1. Vijeće Mjesnog odbora Rudeš predlaže postavljanje ogledala u II Rudeškom ogranku  kod kućnog broja 1 i 49.

2. Ovaj se zaključak dostavlja Vijeću Gradske četvrti Trešnjevka – sjever.  

Ad 4. Prijedlog zaključka o inicijativi izmjena UPU – a  Rudeš
Predsjednik otvara raspravu u kojoj sudjeluju svi članovi Vijeća., zatvara raspravu.

Vijeće Mjesnog odbora  Rudeš  JEDNOGLASNO donosi  

Z A K LJ U Č AK
1. Vijeće Mjesnog odbora Rudeš predlaže izmjenu UPU – Rudeš, kojim bi se maksimalno trebala smanjiti količinua novih planiranih stanova, poslovne zone i automobila, te na toj zoni planirati sadržaje kojima je moguće zadržati postojeće zelenilo i gradnju objekata društvene namjene, koji su potrebni za daljnji razvoj naselja.

2. Ovaj se zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Na inicijativu brojnih građana koji su zabrinuti za budućnost i održivi razvoj naselja Rudeš, VMO Rudeš je jednoglasno usvojilo zaključak u kojem izražavamo želju za izmjenu postojećeg UPU-a Rudeš.

Izgradnja UPU-a na zamišljenoj površini bi imalo nepovratne štetne učinke na kvalitetu života građana u Rudešu, ali i u okolnim naseljima. Negativni učinci su prometne i društvene prirode te nisu u skladu s opasnostima od učestalih poplava u brojnim kućanstvima naselja. Kako je ovakav UPU usvojen sada već davne 2006. godine on nimalo ne uzima u obzir sve promjene koje su u međuvremenu nastupile u naselju. 

Prometno, izgradnjom predviđenih građevina bi se u naselje doselilo nekoliko tisuća novih stanovnika, a Rudeš je u odnosu na druga okolna naselja i suvremene standarde iznimno slabo povezan javnim prijevozom. Radi se isključivo o autobusnim linijama koje prolaze tek na rubnim dijelovima naselja. Zagrebačka cesta, koja omeđuje UPU Rudeš sa njegove sjeverne strane, nema mogućnost proširenja. Svako jutro se na njoj stvara prometni čep gotovo cijelom trasom, a ona bi trebala predstavljati glavnu trasu prometnog povezivanja novih građevina sa okolinom. Umjesto izlaza iz naselja stvorit će se samo još veći problem nego što je trenutno.

Molimo da se u izmjene UPU-a Rudeš uvrste slijedeći sadržaji.

1) Povećanje površina društvene namjene

Budući da naše naselje s više od 10.000 stanovnika nema niti jedan objekt kulturnog sadržaja (knjižnica, glazbena škola, centar za kulturu i dr.), ovakva izvedba UPU-a bi uskratila stanovništvu tu vjerojatno i posljednju mogućnost za obogaćivanjem naselja s takvim sadržajima. Naše naselje bi tako (p)ostalo samo jedna velika spavaonica. Želimo da se promjene u UPU-u vide tako što bi većina površine bila društvene namjene.

2) Smanjenje površina stambene namjene

Na način da se smanji cijela predviđena površina za stambenu namjenu. S time da preostali dio stambenih površina da ima maksimalnu katnost od P+4 kata.

Trenutna komunalna i prometna infrastruktura naselja nije adekvatna za povećanje broja stanovništva u naselju za 25-30%, kako je predviđeno UPU-om.

3) Smanjenje katnosti poslovnih objekata

Na način da katnost poslovnih objekata maksimalno bude P+4 kata.

4) Povećanje zelenih površina.
Budući da u naselju postoji velika opasnost od ponovnog poplavljivanja, želimo da se zadrži što više slivnih površina. Inzistiramo da sigurnost stanovnika i njihove imovine busu prioritet u planiranju prostornog plana. Nadalje, važno je da djeca, odrasli i životinje imaju pristupačne zelene površine u neposrednoj blizini svojih domova. Želimo da je minimalno 30-40% posto građevinske površine bude predviđeno za zelenu površinu. Nadalje u Planu cijelog UPU-a tražimo zadržavanje postojećih većih stabala, kao što je to bio primjer u naselju Špansko-Oranice.
Ad 5.  Pitanja, prijedlozi i obavijesti
    Predsjednik obavještava da su u  Šidskoj ulici su započeli radovi asfaltiranja

Mislav Pervan izvješćuje da je u Zagrebačkoj ulici 177 zatvoren dječji park radi pojave stršljena, pa je potrebno obavijestiti  Podružnicu Zagrebačkog Holdinga d.o.o., Zrinjevac – Sektor održavanja zelenih površina i zatražiti od njih da se ukloni problem.
Predsjednik također obavještava da je 6. lipnja sastanak sa službom prometa vezan za rekonstrukciju Anine ulice, dogovoreno je da će se tražiti  izvedba plana prema prometnoj studiji iz 2017. godine., a ne otkup dijelova parcela radi proširenja koridora, jer bi taj postupak trajao predugo, te da je za početak potrebno implementirati prometnu studiju.
Budući da više nije bilo pitanja, prijedloga niti obavijesti, predsjednik zaključuje sjednicu.

Sjednica završena u 19.00 sati.

                                                                                                           PREDSJEDNIK

 







VIJEĆA MJESNOG ODBORA









                   RUDEŠ







                                               Andro Krpan, v.r.
Prilog: izvješće o glasanju
	Izvješće o glasanju na 26. sjednici

	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.
	 
	 
	 

	
	
	
	
	
	
	 
	 
	 

	ANDRO KRPAN
	+
	+
	+
	+
	+
	
	
	

	DRAGICA BILIĆ
	+
	+

	ŽELJKO SMODE
	 
	 
	 
	 
	 
	
	
	

	DARIO ORŠIĆ
	+
	+

	TEA CERČIĆ
	+

	IVAN GRUBIŠIĆ

	MISLAV PERVAN
	+

	LOVRO BELINA
	+

	KREŠIMIR MEDVED
	+

	    NIJE PRISUTAN= prekrižiti ime
	
	
	
	
	
	


